**Kiinan maatalousyliopisto** (kiin. 中国农业大学, engl. *China Agricultural University*, lyhennys **CAU**) on Kiinan pääkaupungissa Pekingissä toimiva tiedeyliopisto. Yliopisto lukeutuu Kiinan keskeisten yliopiston joukkoon. Suoraan maan opetusministeriön ohjauksessa olevan yliopiston johtajan nimittää Kiinan hallitus.

Vuonna 1905 **Pekingin keisarillisen yliopiston maatalouskorkeakoulu**na alkunsa saanut yliopisto on Kiinan vanhin maatalousalan ylimmän asteen oppilaitos. Kiinan kansantasavallan perustamisen jälkeen kolme maatalouskorkeakoulua yhdistettiin Pekingin maataloysyliopistoksi vuonna 1949. Vuonna 1952 perustettiin Pekingin maatalouden mekanisoinnin korkeakoulu, joka sittemmin (1985) nimettiin Pekingin maataloustekniikan yliopistoksi (1985). Pekingin maatalousyliopisto ja Pekingin maataloustekniikan yliopistot yhdistettiin vuonna 1995 Kiinan maatalousyliopistoksi.

Kiinan maatalousyliopistossa opiskelee yhteensä 19 544 opiskelijaa, joista 12 510 opiskeli päätoimisesti alempaa korkeakoulututkintoa, 4 302 ylempää ja 2 732 tohtoritutkintoa. Akateemiseen henkilökuntaan kuului 1 581 ihmistä.

Kiinan valtio on panostanut CAU:n tieteellisen tason kehittämiseen. Yliopisto valittiin mukaan projekti projekti 985:na tunnettuihin valtionjohdon hyväksymään Kiinan kärkiyliopistojen kehittämisohjelmaan (1999-). Tämä toi yliopistolle varoja kehittyäkseen. Kiinan maatalousyliopisto on mukana myös Kiinan 13. viisivuotissuunnitelman osana vuonna 2016 käynnistynyttä Double First Class -ohjelmaa, joka pyrkii nostamaan valittua yliopistojoukkoa ylemmäs kohti kansainvälisten yliopistojen huippua kansainvälisissä yliopistovertailussa.

Muutama vuosi kiinalaisten Academic Ranking of World Universities-yliopistorankingejen (ARWU) käynnistymisen jälkeen (2007) CAU oli noussut mukaan tälle "Shanghain listalla" (sijaluokkaan 403-510). Vuoteen 2015 mennessä CAU ylsi listalla sijaluokkaan 301-400. Vuoden 2021 ARWU arvioi Kiinan maatalousyliopiston edenneen tuhannen huippuyliopiston maailmanlistansa sijaluokkaan 201-300. Brittiläisessä THE World University Rankings -vertailussa CAU ylsi sijalle 601–800 (2022) ja QS World University Rankingissa sijalle 601-650 (2022,1).

Alakohtaisesti Kiinan maatalousyliopisto pärjäsi erityisen hyvin maataloustieteissä, jossa CAU saavutti alakohtaisen ARWU:n ja US Newsin listauksessa toisen sijan,; toisessa yhdysvaltalaisissa vertailuissa tuloksena oli sija 7. Myös elintarviketieteissä (ARWU-rankingin 2. sija) ja eläinlääketieteessä (16.) yliopisto menestyi hyvin. Laajempialaissa, brittiläisessä, biotieteiden (Life Sciences) THE-vertailussa CAU saavutti sijaluokan 176-200 (2022).

* Yliopiston liikuntasali valmistui alkujaan Pekingin kesäolympialaisten (2008) painin kisapaikaksi.Yliopiston liikuntasali valmistui alkujaan Pekingin kesäolympialaisten (2008) painin kisapaikaksi.
* Kiinan maatalous-yliopiston kirjastoa.Kiinan maatalous-yliopiston kirjastoa.

Lähteet
-------

1. 1 2 3 4  China Agricultural University shanghairanking.com. Viitattu 28.5.2022. (englanniksi)
2. 1 2  History Kiinan maatalousyliopisto, cau.edu.cn. Viitattu 28.5.2022. (englanniksi)
3. ↑  About CAU Kiinan maatalousyliopisto, cau.edu.cn. Viitattu 28.5.2022. (englanniksi)
4. ↑  Double First-Class university and discipline list policy update  14.12.2017. gov.au. Viitattu 28.5.2022. (englanniksi)
5. ↑  Guo Congbin: China’s Elite Tertiary Education *International Higher Education, Autumn 2020 (104): 30-31*.  2020. Viitattu 28.5.2022. (englanniksi)
6. ↑  Academic Ranking of World Universities 2007 shanghairanking.com. Viitattu 28.5.2022. (englanniksi)
7. ↑  Academic Ranking of World Universities 2015 shanghairanking.com. Viitattu 27.5.2022. (englanniksi)
8. ↑  Academic Ranking of World Universities 2021 shanghairanking.com. Viitattu 28.5.2022. (englanniksi)
9. 1 2  China Agricultural University *THE World University Rankings*.  2022. timeshighereducation.com. Viitattu 28.5.2022. (englanniksi)
10. ↑  China Agricultural University *QS World University Rankings*.  2022. topuniversities.com. Viitattu 28.5.2022. (englanniksi)
11. ↑  2021 Global Ranking of Academic Subjects (2021): Agricultural Sciences *Academic Ranking of World Universities (ARWU)*.  2021. shanghairanking.com. Viitattu 27.5.2022. (englanniksi)
12. ↑  Best Global Universities for Agricultural Sciences *usnews.com*. Viitattu 28.5.2022. (englanniksi)
13. ↑  QS World University Rankings by Subject 2021: Agriculture & Forestry  2021. topuniversities.com. Viitattu 28.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Kiinan maatalousyliopisto** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:China Agricultural University 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |